1976 m. sausio 20 d. Tarybos direktyva dėl valstybių narių įstatymų, susijusių su tam tikrų fasuotų produktų komplektavimu pagal masę arba tūrį, suderinimo



Oficialusis leidinys L 046 , 21/02/1976 p. 0001 - 0011

specialusis leidimas suomių kalba: skyrius 15 tomas 2 p. 0031

specialusis leidimas graikų k.: skyrius 13 tomas 3 p. 0195

specialusis leidimas švedų kalba: skyrius 15 tomas 2 p. 0031

specialusis leidimas ispanų kalba: skyrius 13 tomas 4 p. 0244

specialusis leidimas portugalų kalba skyrius 13 tomas 4 p. 0244

CS.ES skyrius 13 tomas 003 p. 91 - 101

ET.ES skyrius 13 tomas 003 p. 91 - 101

HU.ES skyrius 13 tomas 003 p. 91 - 101

LT.ES skyrius 13 tomas 003 p. 91 - 101

LV.ES skyrius 13 tomas 003 p. 91 - 101

MT.ES skyrius 13 tomas 003 p. 91 - 101

PL.ES skyrius 13 tomas 003 p. 91 - 101

SK.ES skyrius 13 tomas 003 p. 91 - 101

SL.ES skyrius 13 tomas 003 p. 91 - 101



Tarybos direktyva 1976 m. sausio 20 d. dėl valstybių narių įstatymų, susijusių su tam tikrų fasuotų produktų komplektavimu pagal masę arba tūrį, suderinimo (76/211/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100 straipsnį, atsižvelgdama į Komisijos pasiūlymą, atsižvelgdama į Europos Parlamento nuomonę [1], atsižvelgdama į Ekonomikos ir socialinių reikalų komiteto nuomonę [2], kadangi daugelyje valstybių narių fasuotų produktų pateikimo prekybai sąlygas reglamentuoja privalomos taisyklės, kurios įvairiose šalyse skiriasi, kliudydamos prekybai tokiomis fasuotomis prekėmis; kadangi dėl šios priežasties tokios nuostatos turi būti suderintos; kadangi, norint teisingai informuoti vartotojus, reikėtų nustatyti, kaip ant pakuotės žymėti joje esančio produkto vardinę masę arba tūrį; kadangi taip pat yra būtina tiksliai apibrėžti pakuotėje esančio produkto kiekio leidžiamas neigiamąsias paklaidas, ir kadangi reikėtų apibūdinti standartinį tokios kontrolės metodą, kuris leistų nesudėtingu būdu patikrinti, ar fasuotos prekės atitinka pateiktas nuostatas; kadangi 1971 m. liepos 26 d. Tarybos direktyvos 71/316/EEB [3] dėl valstybių narių įstatymų, susijusių su bendromis matavimo priemonių ir metrologinės kontrolės metodų nuostatomis, suderinimo su paskutiniais pakeitimais, padarytais Stojimo aktu [4], 16 straipsnyje numatyta, kad derinant prekybos tam tikros grupės produktais reikalavimus, ypač dėl pakuotėse esančių produktų kiekių nustatymo, matavimo ir žymėjimo, gali būti taikomos atskiros direktyvos; kadangi kai kurioms valstybėms narėms būtų sunku iš karto pakeisti įstatymuose numatytas priemones kiekiui nustatyti, organizuoti naujas kontrolės sistemas, taip pat įsisavinti naują matų sistemą, tokiose valstybėse narėse reikėtų numatyti pereinamąjį laikotarpį; kadangi tokia nuostata vis dėlto neturėtų toliau kliudyti Bendrijos vidaus prekybos šiais produktais ir neturėtų sunkinti šią direktyvą įgyvendinti kitose valstybėse narėse, PRIĖMĖ ŠIĄ DIREKTYVĄ: 1 straipsnis Ši direktyva taikoma fasuotoms prekėms, kurių turinį sudaro produktai, išskyrus išvardytus 1974 m. gruodžio 19 d. Tarybos direktyvoje 75/106/EEB dėl valstybių narių įstatymų, susijusių su tam tikrų skystųjų produktų fasavimu pagal tūrį, suderinimo [5] ir skirtoms parduoti vardinio kiekio pastoviais vienetais, kurie yra: - lygūs pakuotojo iš anksto nustatytoms vertėms, - išreikšti masės arba tūrio vienetais, - ne mažesni kaip 5 g arba 5 ml ir ne didesni kaip 10 kg arba 10 l. 2 straipsnis 1. Fasuotą prekę tokia prasme, kaip vartojama šioje direktyvoje, sudaro produktas ir tam tikra pakuotė, į kurią jis yra fasuojamas. 2. Fasuotu produktu yra laikomas toks produktas, kuris yra fasuojamas į bet kurios rūšies pakuotę pirkėjui nedalyvaujant, o tokioje pakuotėje esančio produkto kiekis turi iš anksto nustatytą vertę ir negali būti pakeičiamas neatidarius pakuotės arba žymiai jos nepažeidus. 3 straipsnis 1. EEB ženklu, kaip nurodyta I priedo 3.3 punkte, leidžiama žymėti fasuotas prekes, kurios atitinka šios direktyvos ir jos I priedo nuostatas. 2. Joms atliekama metrologinė kontrolė pagal I priedo 5 punkte ir II priede apibrėžtas sąlygas. 4 straipsnis 1. Ant visų fasuotų prekių, kurios minimos 3 straipsnyje, remiantis I priedu yra nurodoma reikiama joje esančio produkto masė arba tūris, vadinamas "vardine mase" arba "vardiniu tūriu". 2. Ant fasuotų prekių su skystais produktais žymimas jų vardinis tūris, o ant fasuotų prekių su kitais produktais žymima jų vardinė masė, išskyrus tą atvejį, kai prekybos praktika arba nacionalinės taisyklės numato kitas tapačias visose valstybėse narėse taisykles, arba jeigu Bendrijos taisyklės numato priešingai. 3. Jeigu prekybos praktika arba nacionalinės taisyklės dėl vienos produktų kategorijos arba fasuotų prekių skiriasi valstybėse narėse, ant tokių fasuotų prekių nurodoma bent metrologinė informacija, kuri atitinka prekybos praktiką arba šalies norminį aktą, galiojančius paskirties šalyje. 4. Iki pereinamojo laikotarpio, kurio metu Bendrijoje leidžiama taikyti Jungtinės Karalystės matavimo vienetus, pateiktus 1971 m. spalio 18 d. Tarybos direktyvos 71/354/EEB dėl valstybių narių įstatymų, susijusių su matavimo vienetais, suderinimo [6], su pakeitimais, padarytais Stojimu aktu, II priede, pabaigos be žymens apie vardinę masę ir (arba) vardinį tūrį, išreikštą SI matavimo vienetais, kaip nurodyta šios direktyvos I priedo 3.1 punkte, jeigu Jungtinė Karalystė ar Airija to pageidauja, jų teritorijoje pateikiamas ir žymuo Jungtinės Karalystės matavimo vienetais, apskaičiuojamais, taikant šiuos perskaičiavimo koeficientus: 1 g = 0,0353 uncijos, 1 kg = 2,205 svaro, 1 ml = 0,0352 skysčio uncijos, 1 l = 1,760 pintos arba 0,220 galono. 5 straipsnis Valstybės narės negali atsisakyti, drausti ar riboti pateikti į rinką fasuotas prekes, kurios atitinka šioje direktyvoje nurodytus reikalavimus ir bandymus, dėl fasuotų prekių žymėjimo, kaip reikalaujama pagal šią direktyvą, turinio tūrio arba masės nustatymo, arba jų matavimo ir tikrinimo metodų. 6 straipsnis Pakeitimai, kurie yra būtini derinant šios direktyvos I bei II priedų reikalavimus su technine pažanga, priimami Tarybos direktyvos 71/316/EEB 18 ir 19 straipsniuose nustatyta tvarka. 7 straipsnis 1. Valstybės narės priima įstatymus ir kitus teisės aktus, kurie, įsigalioję per 18 mėnesių nuo pranešimo apie šią direktyvą, ją įgyvendina, ir apie tai nedelsdamos praneša Komisijai. 2. Nukrypstant nuo 1 dalies, Belgija, Airija, Nyderlandai ir Jungtinė Karalystė gali atidėti šios direktyvos ir priedų įgyvendinimą vėliausiai iki 1979 m. gruodžio 31 d. 3. Kol kurioje nors valstybėje narėje ši direktyva neveikia, valstybė narė neįveda griežtesnių kontrolės priemonių negu tos, kurios galiojo tuo metu, kai buvo priimta ši direktyva, produktų, kuriems taikoma ši direktyva, ir kurie yra įvežami iš kitų valstybių narių, kiekio pakuotėje kontrolei. 4. Tuo pačiu metu valstybės narės, įgyvendinusios šią direktyvą, priima fasuotas prekes, kurios atitinka šios direktyvos I priedo 1 punkto nuostatas, netgi jeigu jos neturi I priedo 3.3 punkte nurodyto EEB ženklo, iš valstybių narių, pasinaudojančių šio straipsnio 2 dalyje leidžiančia nukrypti nuostata, tuo pačiu pagrindu ir tomis pačiomis sąlygomis, kaip ir kitas fasuotas prekes, kurios atitinka visus šios direktyvos reikalavimus. 5. I priedo 5 punkte numatytą kontrolę atlieka paskirties valstybės narės kompetentingos institucijos, jeigu fasuotos prekės yra gaminamos ne Bendrijoje ir yra importuojamos į Bendrijos valstybę narę, kuri dar neįgyvendino šios direktyvos, remdamasi šiuo straipsniu. 6. Valstybės narės užtikrina, kad šios direktyvos taikymo srityje priimtų nacionalinės teisės aktų pagrindinių nuostatų tekstai būtų pateikti Komisijai. 8 straipsnis Ši direktyva skirta valstybėms narėms. Priimta Briuselyje, 1976 m. sausio 20 d. Tarybos vardu Pirmininkas G. Thorn [1] OL C 48, 1974 4 25, p. 21. [2] OL C 109, 1974 9 19, p. 16. [3] OL L 202, 1971 9 6, p. 1. [4] OL L 73, 1972 3 27, p. 14. [5] OL L 42, 1975 2 15, p. 1. [6] OL L 243, 1971 10 29, p. 29. -------------------------------------------------- I PRIEDAS 1. TIKSLAI Galutinai išfasuotos prekės, kurioms taikoma ši direktyva, turi atitinkti šiuos reikalavimus: 1.1. Faktinis produkto kiekis vidutiniškai neturi būti mažesnis už vardinį kiekį. 1.2. Fasuotų prekių, kurių neigiamoji paklaida yra didesnė nei 2.4 punkte nurodyta leidžiama neigiamoji paklaida, kiekis fasuotų prekių siuntose turi būti pakankamai mažas, kad jos atitiktų II priede pateiktus bandymų reikalavimus. 1.3. Fasuotos prekės, kurių neigiamoji paklaida dvigubai viršija 2.4 punkte pateiktoje lentelėje nurodytą leidžiamą neigiamąją paklaidą, negali būti žymimos 3.3 punkte nurodytu EEB ženklu. 2. APIBRĖŽIMAI IR PAGRINDINĖS NUOSTATOS 2.1. Vardinis fasuotos prekės kiekis (vardinė masė arba vardinis tūris) yra masė arba tūris, nurodytas ant šios pakuotės, t.y. produkto kiekis, kuris turi būti pakuotėje. 2.2. Faktinis fasuotos prekės turinys yra produkto kiekis (masė arba tūris), kuris faktiškai yra pakuotėje. Įvertinant produkto kiekį, išreikštą tūrio vienetais, jo faktine verte laikomas produkto tūris esant 20 oC temperatūrai, nepriklausomai nuo to, kokioje temperatūroje prekė fasuojama arba tikrinama. Tačiau ši taisyklė netaikoma stipriai užšaldytiems arba užšaldytiems produktams, kurių kiekis išreiškiamas tūrio vienetais. 2.3. Fasuotos prekės neigiamoji paklaida yra kiekis, kuriuo faktinis fasuotų prekių turinys yra mažesnis už vardinį kiekį. 2.4. Fasuotų prekių turinio leidžiama neigiamoji paklaida nustatoma pagal žemiau pateiktą lentelę, kurioje produktai suskirstyti pagal jų fizines savybes ir (arba) fasavimo procesus ir vardinį kiekį į dvi klases ("A" ir "B"), kaip nurodyta 2.5 ir 2.6 punktuose žemiau: Vardinis kiekis Qn, gramais arba mililitrais | Leidžiamos neigiamosios paklaidos | "A" klasė | "B" klasė | % Qn | g arba ml | % Qn | g arba ml | nuo 5 iki 25 | — | — | 9 | — | nuo 25 iki 50 | 4,5 | — | 9 | — | nuo 50 iki 100 | — | 2,25 | — | 4,5 | nuo 100 iki 200 | 2,25 | — | 4,5 | — | nuo 200 iki 300 | — | 4,5 | — | 9 | nuo 300 iki 500 | 1,5 | — | 3 | — | nuo 500 iki 1000 | — | 7,5 | — | 15 | nuo 1000 iki 10000 | 0,75 | — | 1,5 | — | Naudojantis šia lentele, leidžiamų neigiamųjų paklaidų vertės, kurios lentelėje nurodytos procentais, apskaičiuotos masės ir tūrio vienetais, suapvalinamos iki gramo arba mililitro artimiausios vienos dešimtosios dalies. 2.5. Laikoma, kad šie produktai priklauso "A" klasei: a) kieti arba pardavimo metu mažai takūs produktai, kurie tačiau fasavimo metu gali būti padaryti pakankamai takūs, bei neturi akivaizdžių kietųjų arba dujinių priemaišų ir kurie gali būti išfasuoti vienos operacijos metu; b) milteliniai produktai; c) vienetiniai produktai ir produktai susidedantys iš atskirų dalių, gabalų arba grūdelių, kurių vieneto masė neviršija vienos trečiosios leidžiamos neigiamosios paklaidos, atitinkančios fasuotos prekės turinio vardinę masę, nurodytos 2.4 punkto lentelės "A" klasės stulpelyje; d) pastos pavidalo, lengvai tepami produktai, jeigu pasverti ar išfasuoti šie produktai nėra vėliau perdirbami arba perdirbami taip, kad faktinis turinio kiekis nepasikeičia. 2.6. Visi produktai, kurie nepriskiriami 2.5 punkte aprašytai klasei, priskiriami "B" klasei. Žemiau išvardyti produktai taip pat laikomi "B" klasės produktais: a) skysti produktai; b) fasuoti produktai, kurių vardinė masė arba tūris mažesnis nei 25 g arba 25 ml; c) produktai, kurių reologinių savybių (takumo, klampumo) arba tankio, juos perpilant, negalima išlaikyti pakankamai pastovių, taikant priimtinas technines priemones. 3. UŽRAŠAI IR ŽYMENYS Ant visų prekių, išfasuotų pagal šią direktyvą, žemiau išvardyti žymenys yra pritvirtinami taip, kad pateikiant prekes normaliomis sąlygomis, jie nenusiplautų ir nenusitrintų, būtų lengvai skaitomi ir matomi ant pakuotės: 3.1) vardinis produkto kiekis (vardinė masė arba vardinis tūris), išreiškiamas kilogramais, gramais, litrais, centilitrais arba mililitrais ir žymimas mažiausiai 6 mm aukščio skaitmenimis, jei vardinis kiekis viršija 1000 g arba 100 cl; 4 mm aukščio, jei jis viršija 200 g arba 20 cl iki 1000 g arba 100 cl imtinai, ir 3 mm aukščio, jeigu jis yra ne didesnis kaip 200 g arba 20 cl, po jo nurodant taikomo matavimo vieneto simbolį ar, tam tikrais atvejais, vieneto pavadinimą, kaip numatyta Tarybos direktyvoje 71/354/EEB, žymenys Jungtinės Karalystės matavimo vienetais nurodomi raidėmis ir skaitmenimis ne didesniais už atitinkamus žymenis SI vienetais; 3.2) ženklas ar užrašas, leidžiantis kompetentingai institucijai identifikuoti pakuotoją ar už įpakavimą atsakingą asmenį ar Bendrijoje įsisteigusį importuotoją; 3.3) mažoji "e" raidė mažiausiai 3 mm aukščio, žymima tame pačiame regėjimo lauke kaip ir vardinė masė ar vardinis tūris, patvirtinanti, kad fasuota prekė atitinka šios direktyvos reikalavimus. Ši raidė yra tokia, kaip pavaizduota Tarybos direktyvos 71/316/EEB II priedo 3 punkte pateiktame piešinyje. Pastarosios direktyvos 12 straipsnis taikomas mutatis mutandis. 4. PAKUOTOJO IR IMPORTUOTOJO ATSAKOMYBĖ Pakuotojas ar importuotojas užtikrina, kad fasuotos prekės atitiktų šios direktyvos reikalavimus. Už pakuotėje esančio produkto kiekio (arba pakuojamo kiekio), vadinamo "faktiniu kiekiu", matavimą ar tikrinamą pagal masę ar tūrį atsako pakuotojas ir (arba) importuotojas. Matuojama ar kontroliuojama įteisinta ir tokiam taikymui tinkama matavimo priemone. Kontrolė gali būti atliekama imčių metodu. Kai faktinis produkto kiekis yra nematuojamas, pakuotojas turi taikyti tokį kontrolės būdą, kuris efektyviai užtikrintų, jog pakuotėje yra atitinkamas produkto kiekis. Ši sąlyga yra įvykdyta, jei pakuotojas tikrina produktus laikydamasis valstybės narės kompetentingos institucijos pripažintos tvarkos ir jeigu šioms institucijoms pateikia tokių patikrinimų rezultatus, patvirtindamas, kad šie patikrinimai, taip pat patikslinimai, kurių būtinumą parodė patikrinimas, buvo atliekami tinkamai ir tiksliai. Importuojant prekes iš šalių, nepriklausančų EEB, importuotojas prekių gali nematuoti ir netikrinti, o pateikti įrodymus, kad jis turi visas reikiamas garantijas, leidžiančias jam prisiimti atsakomybę. Produktams, kurių kiekiai išreiškiami tūrio vienetais, vienas iš kelių metodų atitikti matavimo ir kontrolės reikalavimus yra jų fasavimas į tokio tipo matavimo talpas, kurios atitinka atitinkamą direktyvą, užpildant jas pagal minėtosios bei šios direktyvos sąlygas. 5. KOMPETENTINGŲ INSTITUCIJŲ ATLIEKAMA KONTROLĖ PAS PAKUOTOJĄ AR IMPORTUOTOJĄ Valstybių narių kompetentingos institucijos, norėdamos užtikrinti fasuotų prekių atitikimą šios direktyvos reikalavimams, kontroliuoja prekių imtis, atrinktas pas pakuotoją arba, jeigu tai neįmanoma, pas importuotoją ar jo atstovą, įsisteigusį Bendrijoje. Šis statistinis atrankinis tikrinimas atliekamas pagal priimtus kokybės kontrolės metodus. Jo veiksmingumas panašus į II priede apibrėžto pamatinio metodo veiksmingumą. 6. KITI KOMPETENTINGŲ INSTITUCIJŲ ATLIEKAMI PATIKRINIMAI Ši direktyva nedraudžia valstybių narių kompetentingoms institucijoms atlikti bet kokį patikrinimą jau prekiaujant, ypač jei jos siekia patikrinti fasuotų prekių atitikimą šios direktyvos reikalavimams. Direktyvos 71/316/EEB 15 straipsnio 2 dalies nuostatos taikomos mutatis mutandis. -------------------------------------------------- II PRIEDAS Šiame priede nustatyta tvarka, kaip taikyti fasuotų prekių siuntų statistinio patikrinimo pamatinį metodą pagal šios direktyvos 3 straipsnyje ir I priedo 5 punkte nurodytus reikalavimus. Šis patikrinimas atliekamas remiantis ISO standartu Nr. 2859, kuris apibrėžia bandymo pagal savybes metodus, priimtinu kokybės lygmeniu laikant 2,5 %. Atliekant neardomąjį bandymą, imties lygmuo atitinka minėto standarto II lygmenį, ir S 3 lygmenį, jei atliekamas ardomasis bandymas. 1. FAKTINIO FASUOTŲ PREKIŲ KIEKIO MATAVIMO REIKALAVIMAI Faktinis fasuotų prekių kiekis gali būti matuojamas tiesiogiai, naudojant svėrimo arba tūrio matavimo priemones, arba skystų produktų atveju - netiesiogiai, sveriant fasuotą produktą ir matuojant jo tankį. Neatsižvelgiant į tai, koks metodas yra taikomas, paklaida matuojant faktinį fasuotos prekės kiekį neturi viršyti vienos penktosios leidžiamos neigiamosios paklaidos, atitinkančios pakuotės turinio vardinį kiekį. Kiekviena valstybė narė gali savo teritorijoje nustatyti savo faktinio fasuotos prekės kiekio matavimo tvarką. 2. FASUOTŲ PREKIŲ SIUNTŲ PATIKRINIMO REIKALAVIMAI Fasuotos prekės patikrinamos imčių metodu. Tai daroma dviem etapais: - tikrinamas faktinis fasuotos prekės kiekis kiekvienoje imties pakuotėje, - tikrinamas vidutinis faktinis fasuotų prekių kiekis visose imties pakuotėse. Fasuotų prekių siunta laikoma priimtina, jeigu šių abiejų minėtų patikrinimų rezultatai atitinka priėmimo kriterijus. Kiekvienam iš šių patikrinimų yra numatytos dvi imčių atrankos schemos: - viena schema taikoma atliekant neardomuosius bandymus, t.y. kai bandymo metu pakuotė neatidaroma, - kita taikoma atliekant ardomuosius bandymus, t.y. kai bandymo metu pakuotė atidaroma arba išardoma. Ekonominiais ir praktiniais sumetimais pastarojo bandymo taikymas ribojamas iki neišvengiamo minimumo; jis yra mažiau veiksmingas nei neardomasis bandymas. Todėl ardomasis bandymas atliekamas tik tokiais atvejais, kai neardomojo bandymo praktiškai atlikti neįmanoma. Paprastai jis netaikomas siuntoms, kuriose yra mažiau nei 100 vienetų. 2.1. Fasuotų prekių siuntos sudėtis 2.1.1. Siuntą sudaro tos pačios rūšies ir partijos fasuotos prekės, kurios turi būti patikrintos. 2.1.2. Tikrinant fasuotas prekes pakavimo linijos gale, kiekvienos siuntos fasuotų prekių skaičius turi būti lygus didžiausiam per vieną valandą pakavimo linijos pagamintų pakuočių skaičiui, netaikant jokių apribojimų siuntos didumui. Kitais atvejais siuntos didumas yra ribojamas 10000 fasuotų prekių. 2.1.3. Siuntoms, susidedančioms iš mažiau nei 100 pakuočių, taikytinas neardomasis tikrinimo metodas 100 % siuntos apimties. 2.1.4. Prieš atliekant 2.2 ir 2.3 dalyse numatytus patikrinimus, iš siuntos atsitiktinai parenkamas pakankamas fasuotų prekių skaičius, kad būtų galima atlikti bandymą, kuriam būtina didesnė imtis. Atliekant kitą patikrinimą, reikiamoji imtis atsitiktinai parenkama iš pirmosios imties ir pažymima. Toks žymėjimas atliekamas prieš matuojant. 2.2. Mažiausio priimtino produkto kiekio tikrinimas 2.2.1. Mažiausias priimtinas produkto kiekis apskaičiuojamas atimant iš fasuotos prekės vardinio kiekio leidžiamą neigiamąją tokio kiekio paklaidą. 2.2.2. Siuntoje esančios fasuotos prekės, kuriose faktinis kiekis yra mažesnis už priimtiną mažiausiąjį kiekį, laikomos netinkamomis. 2.2.3. Tikrinant pagal imčių metodą, taikoma viena iš dviejų imties atrankos schemų (vienkartė arba dvikartė atranka), kurią pasirenka valstybė narė. 2.2.3.1. Vienkartės atrankos schema Šiuo atveju tikrinamų fasuotų prekių skaičius turi būti lygus schemoje numatytam imties dydžiui: - jeigu netinkamų fasuotų prekių skaičius imtyje yra mažesnis ar lygus priėmimo kriterijui, fasuotų prekių siunta laikoma priimtina šiam patikrinimui atlikti, - jeigu netinkamų fasuotų prekių skaičius imtyje yra lygus ar didesnis nei atmetimo kriterijus, fasuotų prekių siunta yra atmetama. 2.2.3.1.1. Neardomojo bandymo schema Skaičius siuntoje | Imties dydis | Netinkamų fasuotų prekių skaičius | Priėmimo kriterijus | Atmetimo kriterijus | nuo 100 iki 150 | 20 | 1 | 2 | nuo 151 iki 280 | 32 | 2 | 3 | nuo 281 iki 500 | 50 | 3 | 4 | nuo 501 iki 1200 | 80 | 5 | 6 | nuo 1201 iki 3200 | 125 | 7 | 8 | 3201 ir daugiau | 200 | 10 | 11 | 2.2.3.1.2. Ardomojo bandymo schema Skaičius siuntoje | Imties dydis | Netinkamų fasuotų prekių skaičius | Priėmimo kriterijus | Atmetimo kriterijus | Bet koks skaičius (≥ 100) | 20 | 1 | 2 | 2.2.3.2. Dvikartės atrankos schema Pirmasis tikrinamų fasuotų prekių skaičius yra lygus schemoje numatytam pirmosios imties dydžiui: - jeigu netinkamų fasuotų prekių skaičius, rastas pirmojoje imtyje, yra mažesnis ar lygus pirmajam priėmimo kriterijui, siunta laikoma priimtina atlikus šį bandymą, - jeigu netinkamų fasuotų prekių skaičius, rastas pirmojoje imtyje, yra lygus ar viršija pirmąjį atmetimo kriterijų, siunta yra atmetama, - jeigu netinkamų fasuotų prekių skaičius, rastas pirmojoje imtyje, yra tarp pirmojo priėmimo ir pirmojo atmetimo kriterijų, tikrinama antroji imtis, kurios dydis numatytas schemoje. Netinkamų fasuotų prekių skaičius, rastas pirmojoje ir antrojoje imtyse, sudedamas ir: - jeigu visuminis netinkamų fasuotų prekių skaičius yra mažesnis ar lygus antrajam priėmimo kriterijui, siunta laikoma priimtina pagal šį bandymą; - jeigu visuminis netinkamų fasuotų prekių skaičius yra didesnis ar lygus antrajam atmetimo kriterijui, siunta yra atmetama. 2.2.3.2.1. Neardomojo bandymo schema Skaičius siuntoje | Imtys | Netinkamų fasuotų prekių skaičius | Eilės Nr. | Skaičius | Visuminis skaičius | Priėmimo kriterijus | Atmetimo kriterijus | nuo 100 iki 150 | 1 | 13 | 13 | 0 | 2 | 2 | 13 | 26 | 1 | 2 | nuo 151 iki 280 | 1 | 20 | 20 | 0 | 3 | 2 | 20 | 40 | 3 | 4 | nuo 281 iki 500 | 1 | 32 | 32 | 1 | 4 | 2 | 32 | 64 | 4 | 5 | nuo 501 iki 1200 | 1 | 50 | 50 | 2 | 5 | 2 | 50 | 100 | 6 | 7 | nuo 1201 iki 3200 | 1 | 80 | 80 | 3 | 7 | 2 | 80 | 160 | 8 | 9 | 3201 ir daugiau | 1 | 125 | 125 | 5 | 9 | 2 | 125 | 250 | 12 | 13 | 2.2.3.2.2. Ardomojo bandymo schema Skaičius siuntoje | Imtys | Netinkamų fasuotų prekių skaičius | Eilės Nr. | Skaičius | Visuminis skaičius | Priėmimo kriterijus | Atmetimo kriterijus | Bet koks skaičius (≥ 100) | 1 | 13 | 13 | 0 | 2 | 2 | 13 | 26 | 1 | 2 | 2.3. Siuntą sudarančių fasuotų prekių vidutinio faktinio kiekio tikrinimas 2.3.1. Pagal šį bandymą, fasuotų prekių siunta laikoma priimtina, jeigu n dydžio imties fasuotėse esančių produktų kiekių xi vidutinė vertė x = ∑ x yra didesnė už vertę: Q − · t 1 − α Šioje formulėje: Qn = vardinis fasuotės produkto kiekis, n = tikrinamų imties fasuotų prekių skaičius s = apskaičiuotas siuntos fasuotėse esančių produktų faktinių kiekių vidutinis kvadratinis nuokrypis, t(1-a) = Stjudento skirstinio koeficientas, kai pasikliovimo lygis 0,995 ir kai laisvės laipsnių skaičius ν = n - 1. 2.3.2. Kai xi yra imties i-tojoje pakuotėje esančio produkto faktinio kiekio išmatuota vertė ir jei imtyje yra n vienetų, tai: 2.3.2.1 imties išmatuotų verčių vidurkis apskaičiuojamas tokiu būdu: x = ∑ x in 2.3.2.2. vidutinio kvadratinio nuokrypio vertė apskaičiuojama taip: - ∑ i = 1i = nxi2 - ∑ x i2, 1 n ∑ x i2 - SC = ∑ − 1n∑i = 1i = n xi2 - v = SCn − 1 s = v 2.3.3. Fasuotų prekių siuntos priėmimo ar atmetimo kriterijai vidutinio kiekio bandymui: 2.3.3.1. Neardomojo bandymo kriterijai Skaičius siuntoje | Skaičius imtyje | Kriterijai | Priėmimas | Atmetimas | nuo 100 iki 500 (imtinai) | 30 | x- ≥ Qn − 0,503s | x- < Qn − 0,503s | > 500 | 50 | x- ≥ Qn − 0,379s | x- < Qn − 0,379s | 2.3.3.2. Ardomojo bandymo kriterijai Skaičius siuntoje | Skaičius imtyje | Kriterijai | Priėmimas | Atmetimas | Bet koks skaičius (≥ 100) | 20 | x- ≥ Qn − 0,640s | x- < Qn − 0,640s | --------------------------------------------------